OpenLLM-France/wikimedia huggingface dataset:
# Crítica (desambiguació)

«Crítica» té aquests significats:
* Crítica, judici de valors respecte sobre les qualitats d'una construcció cultural
** Crítica literària, valoració sobre un llibre o article mitjançant un escrit argumentatiu publicat en un mitjà de comunicació
** Crítica psicològica, corrent de la crítica literària que prova d'analitzar la personalitat de l'autor a través dels seus escrits
** Crítica social
** Crítica de l'art, judicis de valors emès sobre d'una obra d'art
** Crítica periodística, article periodístic signat que utilitza la modalitat del discurs
** Crítica del capitalisme
** Crítica històrica: estudi científic d'un text amb els mètodes de la historiografia i les seves ciències auxiliars
** Crítica textual, procés de reconstrucció de la versió original d'una obra perduda a partir de versions o còpies posteriors
** Alta crítica, aplicació dels mètodes de la crítica textual i històrica al text de la Bíblia
* Obres:
** Crítica de la raó pràctica, obra d'Immanuel Kant, publicat l'any 1788
** Crítica de la raó pura, obra d'Immanuel Kant del 1781
** Crítica (diari)
* Premis:
** Premi Crítica Serra d'Or, guardó atorgat anualment per la revista Serra d'Or de l'Abadia de Montserrat
*** Premi Crítica Serra d'Or de Recerca
*** Premi Crítica Serra d'Or de Literatura i Assaig
*** Premi Crítica Serra d'Or de Literatura Infantil i Juvenil
*** Premi Crítica Serra d'Or de Teatre
** Premi de la Crítica de narrativa catalana, guardó literari anual que concedeix cada any l'Associació Espanyola de Crítics Literaris a la millor obra de narrativa escrita en llengua catalana durant l'any anterior
** Premi de la Crítica de narrativa gallega, premi literari concedit des de 1976 per l'Associació Espanyola de Crítics Literaris
** Premi de la Crítica de narrativa castellana, premi creat el 1956 concedit a llibres de narrativa i poesia publicats a Espanya
** Premi de la Crítica de poesia catalana, guardó literari anual concedit des de l'any 1978 per l'Associació Espanyola de Crítics Literaris
* Miscel·lània:
** Banda crítica, amplada de banda d'un soroll que emmascara a un to a partir del qual, si s'augmenta, no s'aprecia que l'efecte d'efecte d'emmascarament freqüencial augmenti
** Massa crítica (desambiguació), diversos conceptes
** Editorial Crítica, empresa pertanyent al Grup Planeta especialitzada en la publicació de clàssics de la literatura i llibres universitaris de ciències socials i humanes
** Temperatura crítica, temperatura per sobre de la qual ja no existeixen els estats de la matèria líquid i gas
** Secció crítica, part del codi de programació que accedeix a un recurs compartit
** Teoria crítica, teoria associada a l'Escola de Frankfurt
** Densitat crítica, densitat per a la qual l'expansió de l'Univers s'aturaria després d'un temps infinitament llarg
# Shippensburg (Pennsilvània)

Shippensburg és una població dels Estats Units a l'estat de Pennsilvània. Segons el cens del 2000 tenia 5.586 habitants.

## Demografia

Segons el cens del 2000, Shippensburg tenia 5.586 habitants, 2.397 habitatges, i 1.138 famílies. La densitat de població era de 1.067,7 habitants/km².
Dels 2.397 habitatges en un 20,9% hi vivien nens de menys de 18 anys, en un 34,5% hi vivien parelles casades, en un 9,9% dones solteres, i en un 52,5% no eren unitats familiars. En el 33,4% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,87.
Per edats la població es repartia de la següent manera: un 17,6% tenia menys de 18 anys, un 28,5% entre 18 i 24, un 21,8% entre 25 i 44, un 16,4% de 45 a 60 i un 15,6% 65 anys o més.
L'edat mediana era de 28 anys. Per cada 100 dones de 18 o més anys hi havia 82,5 homes.
La renda mediana per habitatge era de 27.660$ i la renda mediana per família de 39.896$. Els homes tenien una renda mediana de 29.387$ mentre que les dones 21.775$. La renda per capita de la població era de 14.816$. Entorn del 9,4% de les famílies i el 28,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shippensburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Shippensburg». American Fact Finder. Oficina del Cens dels Estats Units, 12-01-2010.
# Xaragall

Un xaragall, escorranc o aragall és una incisió erosiva que produeix l'aigua de la pluja en escórrer-se per un terreny inclinat, deixant la zona desproveïda de vegetació, exposant el fons pedregós. Un xaragall és un canal de drenatge temporal de ribes rostes, amb una amplària i una fondària que oscil·la entre 1 i 10 m. Normalment és una zona àrida i seca, colonitzada per poques espècies vegetals. Com que és essencialment un curs d'aigua normalment sec, sovint el terme "xaragall" és pràcticament idèntic a "torrent" o "barranc". Hi ha rieres que duen aquest nom, com la riera del Xaragall, al Maresme, i el Xaragall de l'Espinal, al Vallès Oriental. A Mallorca, a la serra de Tramuntana, hi ha rossegueres que es coneixen amb el nom de "xaragall". Hi ha també pobles que tenen un carrer amb el nom de "xaragall". Això prové del fet que quan plou l'aigua de les muntanyes baixa per aquest carrer fins a arribar al torrent. Àdhuc hi ha pobles, com el Xaragall, nucli de població de Vilanova del Vallès, que duen aquest nom.

## Referències

* ↑ «xaragall». Diccionari de la llengua catalana de l'IEC. Institut d'Estudis Catalans.
* ↑ «Xaragall». Gran Enciclopèdia Catalana. Barcelona: Grup Enciclopèdia Catalana.
* ↑ «Erosió per xaragalls». PROTECCIÓ DE SÒLS Catalunya - les Illes Balears / Principat d'Andorra. Institut d'Estudis Catalans. [Consulta: 14 febrer 2014].
Viccionari
# Ait Aissi Ihahane

Ait Aissi Ihahane (en àrab أيت عيسى اححان, Ayt ʿĪsà Iḥaḥān; en amazic ⴰⵢⵜ ⵄⵉⵙⴰ ⵉⵃⴰⵃⴰⵏ) és una comuna rural de la província d'Essaouira, a la regió de Marràqueix-Safi, al Marroc. Segons el cens de 2014 tenia una població total de 4.143 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Yutaka Taniyama

Yutaka Taniyama (japonès: 谷山豊) (Kisai, 12 de novembre de 1927 - Tòquio, 17 de novembre de 1958) va ser un matemàtic japonès.

## Vida i Obra

Taniyama era fill d'un metge rural en un poble de la prefectura de Saitama, uns cinquanta quilòmetres al nord de Tòquio. Durant la infància va patir una tuberculosi que el va endarrerir en els estudis, però el 1953 es va graduar en matemàtiques a la universitat de Tòquio. A partir de llavors va ser "estudiant especial de recerca" de la universitat. El 1958, Taniyama, que també patia depressions, es va suïcidar quan acabava de complir els trenta-un anys. Un mes després, la seva promesa, Misako Suzuki, també es va suïcidar.
Taniyama és recordat per haver formulat el 1955, en forma de problemes, una conjectura que enllaçava, de forma molt oculta, dues branques allunyades de les matemàtiques: les funcions automorfes i les equacions diofàntiques. Aquesta conjectura, en ser demostrada el 1995 per Andrew Wiles, va rebre el nom de teorema de Taniyama-Shimura, i va tenir un paper crucial en la demostració del darrer teorema de Fermat.

## Referències

* ↑ Aczel, 2003, p. Cap. XLVI.
* ↑ Chang, 2011, p. 338.
* ↑ Shimura, 1989, p. 188.
* ↑ Chang, 2011, p. 339.
* ↑ Shimura, 1989, p. 194.
* ↑ Aczel, 2003, p. Cap. XLVIII.

## Bibliografia

* Aczel, Amir D. El último teorema de Fermat: El secreto de un antiguo problema matemático (en castellà). Fondo de Cultura Económica, 2003. ISBN 978-607-16-5107-5.
* Chang, Sooyoung. Academic Genealogy of Mathematicians (en anglès). World Scientific, 2011. ISBN 978-981-4282-29-1.
* Shimura, Goro «Yutaka Taniyama and His Time» (en anglès). Bulletin of the London Mathematical Society, Vol. 21, Num. 2, 1989, pàg. 186-196. DOI: 10.1112/blms/21.2.186. ISSN: 0024-6093.

## Enllaços externs

* O'Connor, John J.; Robertson, Edmund F. «Yutaka Taniyama» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* 田中, 幸光. «「フェルマーの最終定理」。惜しまれる谷山豊の才能。» (en japonès). Ameba, 2015. [Consulta: 29 setembre 2023].
* «難問に挑んだ世界的数学者 谷山豊» (en japonès). Kazo Internet Museum. [Consulta: 29 setembre 2023].
# Creu (la Palma de Cervelló)

La Creu és una obra de la Palma de Cervelló (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Creu sobre columna i peana que descansa a tres graons. A banda i banda de la creu són representats Crist crucificat i la figura d'un home, vestit amb túnica que li cobreix el cap. Flanquejant el pedestal hi ha inscripcions.

## Història

Hi ha una inscripció a banda i banda de la base que no és gaire clara, degut a les humitats que la cobreixen. Encara s'hi pot llegir "Gustavo Gispert (...) 1952 (...) Santa Missió".

## Referències

* 1 2 «Creu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 gener 2019].
Viccionari
# Shippenville

Shippenville és una població dels Estats Units a l'estat de Pennsilvània. Segons el cens del 2000 tenia 505 habitants.

## Demografia

Segons el cens del 2000, Shippenville tenia 505 habitants, 209 habitatges, i 138 famílies. La densitat de població era de 475,6 habitants/km².
Dels 209 habitatges en un 29,2% hi vivien nens de menys de 18 anys, en un 53,1% hi vivien parelles casades, en un 9,1% dones solteres, i en un 33,5% no eren unitats familiars. En el 27,3% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,89.
Per edats la població es repartia de la següent manera: un 21,8% tenia menys de 18 anys, un 8,3% entre 18 i 24, un 26,7% entre 25 i 44, un 22,8% de 45 a 60 i un 20,4% 65 anys o més.
L'edat mediana era de 40 anys. Per cada 100 dones de 18 o més anys hi havia 88,1 homes.
La renda mediana per habitatge era de 31.667$ i la renda mediana per família de 34.773$. Els homes tenien una renda mediana de 26.250$ mentre que les dones 20.125$. La renda per capita de la població era de 16.216$. Entorn de l'11,8% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shippenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Shippenville». American Fact Finder. Oficina del Cens dels Estats Units, 12-01-2010.
# Xaragall del Saiol

El Xaragall del Saiol és un xaragall que discorre pel terme municipal de Castellterçol, de la comarca del Moianès.
Es forma a Colltrencat, a llevant del Pedrós. Des d'aquest lloc davalla cap al nord, però fent un arc còncau cap a llevant. Cap a la meitat del seu recorregut el travessa el Camí de Castellterçol a Marfà. Continua cap al nord-est fins que s'aboca en el Torrent de la Fàbrega, al sud-oest del Serrat del Vent, a poca distància al nord-oest d'on s'hi aboca el torrent del Gironès, en bona part paral·lel a llevant del Xaragall del Saiol.

## Enllaços externs

* El Xaragall del Saiol i el seu entorn a l'Institut Cartogràfic de Catalunya
# El cas de la núvia dividida

El cas de la núvia dividida és un telefilm de thriller psicològic dirigit el 2006 dirigit per Joan Marimón i Padrosa en una coproducció entre TV3, RTVV, Mat Media i Liberty Entertaiment Group. Rodada en bona part a València, el guió va comptar amb l'assessorament del criminòleg Vicente Garrido, professor de la Universitat de València. Ha estat doblada al català i emesa per TV3 el 6 d'octubre de 2007. Va suposar el retorn a la pantalla de l'ex miss i actriu Amparo Muñoz després d'una llarga absència.

## Sinopsi

El cos d'una dona, sense cap ni extremitats i coberta amb un vel de núvia, és trobat dins d'una maleta dalt d'una sínia en un parc d'atraccions. L'equip d'investigació a què assignen el cas està liderat per Àlex, una psicòloga criminalista, i Toni, que no està gens d'acord amb els mètodes de la seva companya. El cas sembla resolt ben aviat, quan detenen un embalsamador, un psicòpata que ha reunit parts de cossos per a construir la seua particular dona perfecta. Però resulta que no ha matat ningú, i ben aviat entren en joc un capellà acusat d'abusos sexuals i un doctor forense.

## Repartiment

* Estrella Zapatero ... Àlex
* Pau Durà... Toni
* Ferran Carvajal ... Víctor
* José María Blanco ... Forcano
* Carles Sales ... Colugo
* Amparo Muñoz... Sra Hardisson

## Reconeixements

Fou estrenada al Festival Internacional de Cinema Fantàstic de Sitges el 14 d'octubre de 2006. Posteriorment fou nominada a premi a la millor pel·lícula de televisió als VI Premis Barcelona de Cinema.

## Referències

* ↑ El cas de la núvia dividida, El Mundo
* ↑ El cas de la núvia dividida a esadir.cat
* ↑ La actriz Amparo Muñoz presenta en Valencia el filme 'El caso de la novia dividida', su retorno a la interpretación, Europa Press, 18 de juny de 2006
* ↑ Premis BCN de cinema 2007: el gremialisme juga les seves cartes, vilaweb, 14 de novembre de 2007
# Ajuntament de Santa Bàrbara

L'Ajuntament de Santa Bàrbara és un edifici del municipi de Santa Bàrbara (Montsià) inclòs en l'Inventari del Patrimoni Arquitectònic de Catalunya.

## Descripció

Edifici cantoner que ocupa quasi tota l'illa i és unit estilísticament i històrica, a l'edifici contigu, de Correus i Telègrafs. Els semi soterranis són ocupats pel mercat i peixateria municipal. De planta baixa i un pis, més el semisoterrani. L'interior, ocupat per les dependències municipals ha estat remodelat i la façana s'ha pintat.
La façana principal presenta un encoixinat que ocupa tots els massissos entre la porta, les dues finestres de la planta baixa i les tres balconades del pis, obertes a un balcó corregut amb barana metàl·lica.
Corona la façana un fris amb inscripció, cornisa i barana coberta amb balustrades, substituïdes a la part central per l'escut de la vila rematat amb motius ornamentals. Totes les finestres de la façana lateral tenen baranes balustrades.

## Història

L'actual edifici de l'ajuntament és degut a l'entusiasta iniciativa del batlle Cid i Cid, al qual està dedicada la plaça major del poble. Aquest batlle fou un aglutinador dels esforços del poble en el moment de major desenvolupament. Inaugurà l'edifici en 4 de desembre de 1909 i el contigu, de Correus, el 1913.

## Referències

* 1 2 3 4 5 «Ajuntament de Santa Bàrbara». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Ajuntament de Santa Bàrbara». Mapa de recursos culturals. Diputació de Tarragona.
# Youth Without Youth

Youth Without Youth és una pel·lícula dirigida per Francis Ford Coppola, estrenada el 2007. Aquesta coproducció internacional és l'adaptació d'una novel·la homònima de l'autor romanès Mircea Eliade.
En una entrevista, Coppola va dir que va fer la pel·lícula com una meditació sobre el temps i la consciència, cosa que considera un "canvi de tapís de la il·lusió", però va afirmar que la pel·lícula pot ser apreciada també com una bella història d'amor, o com una de misteri.

## Argument

El 1938, colpit per un llamp a Bucarest, el vell Professor Dominic Matei accedeix a un estat de superhome. Pot perseguir la cerca de la seva vida, la recerca dels orígens primaris del llenguatge. El rejoveniment és una de les etapes visibles del seu estat.

## Repartiment

* Tim Roth: Dominic Matei
* Alexandra Maria Lara: Veronica / Laura
* Bruno Ganz: Professor Stanciulescu
* André Hennicke: Josef Rudolf
* Marcel Iures: Tucci
* Adrian Pintea: Pandit
* Alexandra Pirici: dona de l'habitació 6

## Crítica

A l'agregador de crítiques Rotten Tomatoes, la pel·lícula té una qualificació del 31% basada en 103 ressenyes, amb una qualificació mitjana de 4,7/10. El consens crític del lloc diu: "Encara que és visualment atractiu, l'última pel·lícula de Coppola barreja massa gèneres amb una trama molt confusa". A Metacritic, la pel·lícula té una puntuació mitjana ponderada de 43 sobre 100, basada en 29 crítiques, indicant que són "comentaris mixtes o d'una valoració mitjana".
Youth Without Youth va ingressar 244.397 dòlars a Amèrica del Nord i 2,4 milions de dòlars en altres països amb un total de 2,6 milions de dòlars.

## Referències

* ↑ «Interview With Francis Ford Coppola». Italiansrus.com. [Consulta: 24 març 2018].
* ↑ «Youth Without Youth (2007)». Rotten Tomatoes. Fandango. [Consulta: 24 març 2018].
* ↑ «Youth Without Youth Reviews». Metacritic. CBS Interactive. [Consulta: 24 març 2018].
* ↑ «The Rapture (1991)». Box Office Mojo. Amazon. [Consulta: 24 març 2018].

## Enllaços externs

* Web oficial Arxivat 2009-03-02 a Wayback Machine.
# Michael Andretti

Michael Andretti va ser un pilot de curses automobilístiques estatunidenc que va arribar a disputar curses de la Fórmula 1.
Va néixer el 5 d'octubre del 1962 a Bethlehem, Pennsilvània, Estats Units. És fill de l'excampió de F1 Mario Andretti.

## A la F1

Michael Andretti va debutar a la primera cursa de la temporada 1993 (la 44a temporada de la història) del campionat del món de la Fórmula 1, disputant el 14 de març del 1993 el G.P. de Sud-àfrica al circuit de Kyalami.
Va participar en un total de tretze curses puntuables pel campionat de la F1, disputades totes a la temporada 1993 aconseguint un tercer lloc com millor classificació en una cursa i assolí set punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1993 | Marlboro McLaren | McLaren | Ford | SUD Ret | BRA Ret | EUR Ret | SMR Ret | ESP 5 | MON 8 | CAN 14 | FRA 6 | GBR Ret | ALE Ret | HUN Ret | BEL 8 | ITA 3 | POR | JPN | AUS | 11è | 7 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 13 (13) | 0 | 1 | 0 | 0 | 7 |

## Enllaços externs

* Web Oficial de la família Andretti
# Crioceris

Els escarabats dels espàrrecs (Crioceris) son un gènere de coleòpters polífags de la família dels crisomèlids. El nom del gènere és neollatí del grec κριός, 'ovella' i κέρας, 'banya'.

## Taxonomia

A Catalunya s'han citat tres espècies: C. asparagi, C. duodecimpuctata i C. paracenthesis que s'alimenten de les esparregueres Asparagus officinalis i Asparagus acutifolius.
* Crioceris asparagi (Linnaeus, 1758), escarabat de l'esparreguera comú
* Crioceris bicruciata (Sahlberg, 1823)
* Crioceris duodecimpunctata (Linnaeus, 1758), escarabat de l'esparreguera de 12 punts
* Crioceris quinquepunctata (Scopoli, 1763)

## Referències

* Butlletí de la Institució Catalana d'Història Natural, 1982, Catàleg dels coleòpters crisomèlids de Catalunya, II. raco.cat
* ↑ Crioceris (TSN 719608) al web del Sistema Integrat d'Informació Taxonòmica. (anglès)
* ↑ Whitney, William Dwight; Benjamin Eli Smith [6 juny 2008]. The Century Dictionary and Cyclopedia. II. Nova York: The Century Company, 1891, p. 1353 [Consulta: 11 juny 2008].
* 1 2 Chikatunov, Vladimir; Tomáš Pavlíček; Eviatar Nevo. Coleoptera of "Evolution Canyon," Lower Nahal Oren, Mount Carmel, Israel. Pensoft Publishers, 1999, p. 122–123. ISBN 954-642-052-2 [Consulta: 10 juny 2008].
* 1 2 Károly, Vig «Leaf beetle collection of the Mátra Museum, Gyöngyös, Hungary (Coleoptera, Chrysomelidae sensu lato)» (PDF). Folia Historico Naturalia Musei Matraensis, 22, 1997, pàg. 175–201 [Consulta: 10 juny 2008].
# Siltzheim

Siltzheim (en alsacià Sílze) és un municipi francès, situat a la regió del Gran Est, al departament del Baix Rin. L'any 1999 tenia 582 habitants. És limítrofe amb el departament del Mosel·la.
Forma part del cantó d'Ingwiller, del districte de Saverne i de la Comunitat d'aglomeració Sarreguemines Confluences.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 459 | 481 | 505 | 538 | 551 | 582 |

## Administració

Llista d'alcaldes :
| Període | Identitat | Partit |
| 2001- | Pascal Wagner | |
# Chris Pueyo

Christian Martínez Pueyo, conegut com a Chris Pueyo, (Alcanar, 24 de desembre de 1994) és un escriptor espanyol. És conegut pel sobrenom de Peter Pan a les xarxes socials. Va publicar el seu primer llibre, El Chico de las Estrellas, el novembre de 2015. Ja de petit va escriure algunes coses però al 2012 va obrir un bloc anomenat “El desván del duende” on es donava a conèixer com a Peter Pan i els seus lectors es convertien en els nens perduts.
Després d'això va seguir i al 2017 va treure el poemari Aquí dentro siempre llueve i més tard al 2018 va publicar No te calles amb : Javier Ruescas, Andrea Compton, Fa Orozco, Benito Taibo i Sara Fratini.
Com a referències literàries ell mateix a parlat d'El món groc, d'Albert Espinosa i algunes obres més infantils com els contes dels germans Grimm, Andersen, Perrault... També a parlat de cantautors com Sabina o poetes com Irene X com a referents.

## Obres

* 2019: La abuela
* 2017: Aquí dentro siempre llueve
* 2015: El Chico de las Estrellas
* 2021: Hombres a los que besé

## Referències

* ↑ Portilla, Estefanía Sepúlveda. «Chris Pueyo nos contó sobre descubrir que eres gay teniendo novia (y escribir un libro al respecto)» (en castellà). Pousta, 02-11-2016. [Consulta: 7 maig 2019].
* ↑ Christian Martínez Pueyo
* ↑ Entrevista 2
* ↑ PUEYO, Chris. Planeta. Hombres a los que besé (en espanyol). Planeta, 2021, p. 120. ISBN 9788408240419.
# Zalesiïta

La zalesiïta (en anglès, zálesíite) és un mineral de la classe dels arsenats, que pertany al grup de la mixita. Rep el seu nom de la localitat txeca de Zálesí, on va ser descoberta. Abans de l'aprovació del nom actual, la designació preliminar "Agardita-(Ca)" va ser utilitzada per alguns autors.

## Característiques

La zalesiïta és un arsenat de fórmula química CaCu₆(AsO₄)₂(AsO₃OH)(OH)₆·3H₂O. Va ser aprovada com a espècie vàlida per l'Associació Mineralògica Internacional l'any 1997. Cristal·litza en el sistema hexagonal. La seva duresa a l'escala de Mohs és 2 a 3. És l'anàleg arsenat de la calciopetersita i l'anàleg amb calci de la plumboagarditae.
Segons la classificació de Nickel-Strunz, la zalesiïta pertany a «08.DL - Fosfats, etc, amb cations de mida mitjana i gran, (OH, etc.):RO₄ = 2:1» juntament amb els següents minerals: foggita, cyrilovita, mil·lisita, wardita, agardita-(Nd), agardita-(Y), agardita-(Ce), agardita-(La), goudeyita, mixita, petersita-(Y), plumboagardita, calciopetersita, cheremnykhita, dugganita, kuksita, wallkilldellita-(Mn), wallkilldellita-(Fe) i angastonita.

## Formació i jaciments

Va ser descoberta a Zálesí, Javorník, a la regió d'Olomouc, Moràvia (República Txeca). Als territoris de parla catalana se n'ha trobat zalesiïta a dos indrets del País Valencià: la mina La Murta (Vall d'Uixó, província de Castelló) i a les mines de Brezal (Pavías, Castelló), i dos més a Catalunya: a Prullans (Cerdanya, Lleida), i a la mina «Iris 18» d'Escornalbou, a Riudecanyes (Baix Camp, Tarragona).

## Referències

* ↑ «Zálesíite» (en anglès). Mindat. [Consulta: 24 setembre 2016].
* ↑ Joan Vinyoles Verdaguer · Josep Lluís Garrido Rufaste · Adolf Cortel Ortuño · Josep Carreras Peñalvert «La mina "Iris 18" (grup miner "Porvenir") d'Escornalbou, Riudecanyes, el Baix Camp, Tarragona, Catalunya, Espanya». Mineralogistes de Catalunya [Barcelona], 13, 2, 01-11-2019, pàg. 3-46 [Consulta: 23 novembre 2023].